CELEX: 32011D0844
Language: sl
Date: 2011-12-14 00:00:00
Title: 2011/844/EU: Izvedbeni sklep Komisije z dne 14. decembra 2011 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (notificirano pod dokumentarno številko C(2011) 9169)  Besedilo velja za EGP

16.12.2011   
            
            
               SL
            
            
               Uradni list Evropske unije
            
            
               L 334/31
            
         IZVEDBENI SKLEP KOMISIJE
   z dne 14. decembra 2011
   o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti
   (notificirano pod dokumentarno številko C(2011) 9169)
   (Besedilo velja za EGP)
   (2011/844/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (3) ter zlasti člena 18 Uredbe,
   ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (4) ter zlasti člena 63(3) Direktive,
   ob upoštevanju naslednjega:
   
               (1)
            
            
               Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (5) določa nekatere zaščitne ukrepe, ki jih je treba uporabljati ob izbruhu navedene bolezni, vključno z vzpostavitvijo območij A in B po sumu na izbruh ali potrjenem izbruhu bolezni. Ti območji sta opredeljeni v Prilogi k Odločbi 2006/415/ES. Navedena odločba se uporablja do 31. decembra 2011.
            
         
               (2)
            
            
               Izbruhi visoko patogene aviarne influence podtipa H5N1 so se pri perutnini v Uniji nazadnje pojavili marca 2010 v Romuniji, aprila 2010 pa je bil virus odkrit pri divji ptici v Bolgariji. Po razpoložljivih podatkih v Uniji zdaj ni izbruhov navedene bolezni. Zato je primerno črtati Romunijo s seznama iz Priloge k Odločbi 2006/415/ES.
            
         
               (3)
            
            
               Ukrepi iz Odločbe 2006/415/ES so se izkazali kot zelo uspešni, objava v Uradnem listu Evropske unije območij, na katerih so pristojni organi uvedli omejitve, je povečala preglednost in zaupanje v sprejete ukrepe pri državah članicah in tretjih državah, ki jih bolezen ni prizadela.
            
         
               (4)
            
            
               Poleg tega je visoko patogena aviarna influenca podtipa H5N1 še vedno prisotna v več tretjih državah, zato pomeni še vedno nevarnost za zdravje živali in ljudi v Uniji. Obdobje uporabe Odločbe 2006/415/ES je zato treba podaljšati.
            
         
               (5)
            
            
               Septembra 2011 se je začelo zunanje vrednotenje mreže Unije za odzive v izrednih razmerah. Z vrednotenjem se bo ocenila učinkovitost mreže. Vrednotenje naj bi se končalo do avgusta 2012. Izsledki vrednotenja se bodo upoštevali pri morebitnem pregledu ukrepov iz Odločbe 2006/415/ES.
            
         
               (6)
            
            
               Odločbo 2006/415/ES je zato treba ustrezno spremeniti.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Odločba 2006/415/ES se spremeni:
   
               1.
            
            
               v členu 12 se datum „31. decembra 2011“ nadomesti z „31. decembra 2013“;
            
         
               2.
            
            
               v Prilogi se črtajo vnosi za Romunijo.
            
         Člen 2
   Ta sklep je naslovljen na države članice.
   
      V Bruslju, 14. decembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 146, 13.6.2003, str. 1.
   
      (4)  UL L 10, 14.1.2006, str. 16.
   
      (5)  UL L 164, 16.6.2006, str. 51.